
سیٹیلائٹس آئے دن کائنات میں کہیں نہ کہیں شدید دھماکے ریکارڈ کرتی رہتی ہیں - انہیں گیما رے برسٹ یعنی گیما شعاعوں کی 
بوچھاڑ کہا جاتا ہے اور یہ کائنات کے سب سے روشن اور زبردست دھماکے ہوتے ہیں - ان کے بارے میں یہ خیال کیا جاتا ہے 
کہ ان کا ماخذ مادی ذرات کے جیٹ ہیں جو بلیک ہول کی پیدائش کے وقت تقریباً روشنی کی رفتار سے خارج ہوتے ہیں - زیادہ 
تر گیما رے برسٹ دو سیکنڈ سے زیادہ دیر تک نظر آتے ہیں اور یہ بہت بڑے ستاروں کی موت کا نتیجہ ہوتے ہیں - اس سے 
مختصر دورانیے کے گیما رے برسٹس کو سمجھنا زیادہ مشکل ہے - 2004 میں ناسا کی 9۷۷۴٢‏ سیٹیلائٹ سے پہلے ہمیں ان 
برسٹس کے بارے میں کوئی علم ہی نہیں تھا 


جب سورج سے کئی گنا زیادہ بڑے ستاروں کا ایندھن ختم ہوجاتا ہے تو وہ منہدم ہو کر نیوٹران ستارے بن جاتے ہیں - ایسا ہونے 
سے سورج سے کہیں زیادہ مادہ 18 میل کے قطر کے کرے میں سما جاتا ہے - چنانچہ ان ستاروں کی کثافت بے حد زیادہ ہوتی 
ہے - اگر ہم نیوٹران ستارے کے مادہ کا چھوٹا سا ٹکڑا لیں جس کا حجم چینی کے ایک دانے کے برابر ہو تو اس کی کمیت 
امریکہ کی عظیم جھیلوں میں موجود تمام پانی کی کمیت سے زیادہ ہوسکتی ہے - جب دو ایسے نیوٹران ستارے ایک دوسرے 
سے ٹکراتے ہیں جو ایک دوسرے کے گرد گردش کر رہے ہوں تو وہ ایک دوسرے میں ضم ہو کر بلیک ہول بناتے ہیں - اس 
عمل میں بے انتہا توانائی خارج ہوتی ہے ۔- 


سائنس دانوں نے نیوٹران ستاروں کے جدید ترین ماڈلز کو سپر کمپیوٹرز کے ذریعے eھاںہ‏ اء کر کے یہ ثابت کر دیا ہے کہ 
نیوٹران ستاروں کے ٹکرانے سے جو حالات پیدا ہوتے ہیں ان سے توانائی کے جیٹ اور گیما رے برسٹس پیدا ہوتی ہیں - اس 
سے پہلے سیمولیشن سے یہ ثابت کیا گیا تھا کہ اس قسم کے ٹکراؤ سے بلیک ہولز پیدا ہوتے ہیں - ان سیمولیشنز سے یہ دکھایا 
گیا کہ اس ٹکراؤ کے دوران انتہائی تیز رفتار جیٹ بھی پیدا ہوتے ہیں - اگر ایسے جیٹ حال ہی میں ضم ہوئے نیوٹران ستاروں 
کی باقیات میں ہوں تو یہ بہت دیر تک جاری رہ سکتے ہیں 


ان نئی سیمولیشنز سے یہ بات ظاہر ہوئی ہے کہ یہ عمل درجہ بدرجہ کیسے انجام پاتا ہےء ضم ہونے والے نیوٹران ستاروں کے 
مقناطیسی فیلڈ کس طرح وہ سٹرکچر بناتے ہیں جن کی بدولت یہ جیٹ پیدا ہوتے ہیں -- جرمنی کی میکس پلانک انسٹیٹیوٹ میں 
کشش ثقل کی فزکس کو سمجھنے کے لیے سپر کمپیوٹرز پر چھ ہفتے کے لیے مسلسل یہ سیمولیشن چلائی گئی تاکہ ان پراسیسز 
کو سمجھا جاسکے جو کہ نیوٹران ستاروں کے ضم ہونے کے دوران چند مائیکرو سیکنڈز کے اندر اندر مکمل ہوجاتے ہیں - اس 
نئی سیمولیشن میں دو نیوٹران ستاروں کو ضم ہوکر بلیک ہول بناتے دکھایا گیا ہے - بلیک ہول کے ارد گرد انتہائی گرم پلازما 
کے بادل ہیں - بائیں طرف ان ستاروں کا مادہ دکھایا گیا ہے جو تیزی سے گھومتے ہوئے مرکز کی طرف بڑھ رہا ہے جہاں 
بلیک ہول جنم لے رہا ہے - دائیں طرف ستاروں کے مجموعی مقناطیسی فیلڈ کو دکھایا گیا ہے - جہاں جہاں نیلا رنگ دکھایا گیا 
ہے وہاں وہاں مقناطیسی فیلڈ کی قوت سورج کے مقناطیسی فیلڈ سے کم از کم دس لاکھ گنا زیادہ ہے ۔- 


اس سیمولیشن سے ظاہر ہوتا ہے کہ اگرچہ اس عمل کے آغاز میں بہت سا مادہ اور مقناطیسی فیلڈ بے ہنگم طریقے سے ایک 
دوسرے کی طرف لپکتا ہے لیکن آہستہ آہستہ مادہ اور مقناطیسی فیلڈ دونوں ایک خاص ترتیب پانے لگتے ہیں - خاص طور پر 
سفید رنگ میں دکھائے گئے مقناطیسی فیلڈ پر توجہ دیجیے - اس اتھل پتھل کے دوران سفید مقناطیسی فیلڈ ایک خاص شکل لے 
رہا ہے جو گیما رے برسٹ کے ساتھ منسلک جیٹ کی شکل سے ملتی جلتی ہے - اگرچہ سیمولیشن کے خاتمے پر اس میں سے 
کوئی مادہ خارج نہیں ہورہا - اس سے ظاہر ہوتا ہے کہ نیوٹران ستاروں کے ضم ہونے کے عمل کے دوران بے ہنگم مقناطیسی 
فیلڈ ایک لمحے کے لیے جیٹ کی شکل اختیار کر سکتے ہیں اور فوراً ہی یہ جیٹ ختم بھی ہوسکتے ہیں - اس سیمولیشن سے 
سائنس دانوں کو وہ معلومات حاصل ہوئیں جس کے بغیر اس راز سے پردہ اٹھانا ناممکن تھا - اس سے یہ ثابت ہوگیا کہ نیوٹران 
ستاروں کے ضم ہونے کے دوران کچھ مائیکروسیکنڈز کے لیے انتہائی تیز گیما رے برسٹس خارج ہوسکتی ہیں 


ایسا عمل کائنات میں کسی نہ کسی جگہ ہر وقت ہوتا رہتا ہے 


مزید ویڈیوز دیکھنے کے لیے وزٹ کیجیے ہمارا یوٹیوب چینل https://www.youtube.com/sciencekidunya‏ 

